Oficiālais Vēstnesis L 216 , 04/08/1998 Lpp. 0008 - 0011



Padomes lēmums (1998. gada 20. jūlijs) par kopīgiem tehniskiem noteikumiem pieslēguma prasībām, kuras piemērojamas, publiskajiem analogajiem komutācijas telefonu tīkliem (PSTN) pieslēdzot gala iekārtas (izņemot gala iekārtas, kas attiecīgajos gadījumos nodrošina balss telefoniju), kam varbūtēju tīkla adresēšanu nodrošina, izmantojot divtoņu daudzfrekvenču (DTMF) signalizēšanu (98/482/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Komisijas priekšlikumu, ņemot vērā Eiropas Parlamenta un Padomes 1998. gada 12. februāra Direktīvu 98/13/EK par telekomunikāciju gala iekārtām un zemes satelītstaciju iekārtām, tostarp to atbilstības savstarpēju atzīšanu [1], un jo īpaši tās 7. panta 2. punkta otro ievilkumu, tā kā Komisija ir noteikusi gala iekārtas veidu, uz ko attiecas šie kopīgie tehniskie noteikumi, un izstrādājusi attiecīgu deklarāciju par to piemērojuma jomu; tā kā jāpieņem atbilstīgie saskaņotie standarti, vai to daļas, kas īsteno pamatprasības, kuras pārveidojamas par kopīgiem tehniskiem noteikumiem; tā kā tehniskā attīstība valsts publisko telefonu sakaru tīklos bijusi nepārtraukta divdesmitajā gadsimtā, un tā kā kādu laiku pastāvēs ievērojamas atšķirības šādu tīklu starpā sakarā ar to, ka sākotnēji šīs attīstības pamatā bija neatkarīgas iniciatīvas; tā kā publiskajos komutācijas telefonu līniju tīklos (PSTN) pastāv tehniskās atšķirības; nozīmīgākās no tām ir izklāstītas skaidrojumos, kas publicēti Eiropas Telekomunikāciju standartu institūta (ETSI) rokasgrāmatā EG 201121; tā kā nav obligāti jāievēro šie skaidrojumi, un tā kā tajos var būt lietderīga informācija ražotājam; tā kā pilnvarotajām iestādēm tādēļ jānodrošina, lai ražotāji zinātu par šiem skaidrojumiem attiecībā uz īpašajām prasībām, kas piemērojamas dažiem tīkliem; tā kā pārejas laikā ir jābūt iespējai arī turpmāk apstiprināt gala iekārtas saskaņā ar valsts noteikumiem; tā kā ražotājiem ir pienākums gādāt par to, lai visiem produktiem, kas apstiprināti saskaņā ar šo lēmumu, būtu pievienota norāde; tā kā ražotājiem jādeklarē tīklu saderība; tā kā pilnvarotajām iestādēm jānodrošina, lai ražotāji zinātu par šiem pienākumiem; tā kā ikreiz, kad atbilstīgi šim lēmumam tiek piešķirts apstiprinājums, pilnvarotajām iestādēm jāinformē citas pilnvarotās iestādes par tīklu saderības deklarācijām; tā kā iekārtas, ko aptver šis lēmums un kas apstiprinātas saskaņā ar valsts noteikumiem pirms pārejas laika beigām, var turpināt laist vietējā tirgū un nodot ekspluatācijā; tā kā Gala iekārtu apstiprināšanas komiteja (ACTE komiteja), kas izveidota atbilstīgi 28. pantam Direktīvā 98/13/EK nav sniegusi atzinumu par kopīgajiem tehniskajiem noteikumiem, kas paredzēti šajā lēmumā; tā kā tādējādi saskaņā ar Direktīvas 98/13/EK 29. panta 3. punktu Komisija ir iesniegusi Padomei šo priekšlikumu par veicamajiem pasākumiem, IR PIEŅĒMUSI ŠO LĒMUMU. 1. pants 1. Šis lēmums attiecas uz iekārtām, ko kā vienīgo termināli, izmantojot divvadu piekļuvi, paredzēts pieslēgt analogai PSTN līnijai tīkla pieslēgumpunktā un uz ko attiecas 2. panta 1. punktā definētais saskaņotais standarts. 2. Ar šo lēmumu nosaka kopīgus tehniskus noteikumus, kas aptver pieslēguma prasības, kuras piemēro analogām PSTN gala iekārtām, kas minētas 1. punktā. Šis lēmums neaptver prasības attiecībā uz gala iekārtu sadarbspēju publiskajā telekomunikāciju tīklā kā norādīts Direktīvas 98/13/EK 5.g pantā. 2. pants 1. Kopīgajos tehniskajos noteikumos ietilpst saskaņotais standarts, ko kompetentā standartizācijas iestāde sagatavojusi, lai pēc iespējas ieviestu pamatprasības, kas minētas Direktīvas 98/13/EK 5. panta d) un f) punktā. Atsauce uz standartu ir I pielikumā. 2. Gala iekārtas, uz ko attiecas šis lēmums, atbilst 1. punktā minētajiem kopīgajiem tehniskajiem noteikumam, Direktīvas 98/13/EK 5. panta a) un b) punktā minētajām pamatprasībām, kā arī prasībām citās piemērojamās direktīvās, jo īpaši prasībām Padomes 1973. gada 19. februāra Direktīvā 73/23/EEK par dalībvalstu tiesību aktu saskaņošanu attiecībā uz elektroiekārtām, kas paredzētas izmantot, nepārsniedzot noteiktus sprieguma robežlielumus [2], un prasībām Padomes 1989. gada 3. maija Direktīvā 89/336/EEK par dalībvalstu tiesību aktu saskaņošanu attiecībā uz elektromagnētisko saderību [3]. 3. pants 1. Pilnvarotās iestādes, kas izraudzītas Direktīvas 98/13/EK 10. pantā minēto procedūru īstenošanai, attiecībā uz gala iekārtām, kas minētas šā lēmuma 1. panta 1. punktā, piemēro šā lēmuma 2. panta 1. punktā minētā saskaņotā standarta piemērojamās daļas vai nodrošina to piemērošanu. 2. Pilnvarotās iestādes nodrošina to, a) ka ražotāji vai citas personas, kas prasa apstiprinājumu, zina par skaidrojumiem ETSI rokasgrāmatā EG 201121, tostarp par jebkuriem grozījumiem tajā, un b) ražotāji zina, ka viņiem jāpievieno paziņojums pēc parauga II pielikumā visiem produktiem, kas apstiprināti saskaņā ar šo lēmumu, un c) ražotāji arī sagatavo tīkla saderības deklarācijas pēc parauga III pielikumā. 3. Pilnvarotās iestādes cita citu informē par tīkla saderības deklarācijām, kad atbilstīgi šim lēmumam piešķirts kāds apstiprinājums. 4. pants 1. Iekārtas, uz ko attiecas 2. panta 1. punktā paredzētais saskaņotais standarts, var arī turpmāk apstiprināt atbilstīgi valsts noteikumiem 15 mēnešus pēc šā lēmuma pieņemšanas dienas. 2. Gala iekārtas, kas apstiprinātas saskaņā ar šiem valsts apstiprināšanas noteikumiem, var turpināt laist tirgū un nodot ekspluatācijā. 5. pants Šis lēmums ir adresēts dalībvalstīm. Briselē, 1998. gada 20. jūlijā Padomes vārdā — priekšsēdētājs W. Molterer [1] OV L 74, 12.3.1998., 1. lpp. [2] OV L 77, 26.3.1973., 29. lpp. Direktīva grozīta ar Direktīvu 93/68/EEK (OV L 220, 30.8.1993., 1. lpp.). [3] OV L 139, 23.5.1989., 19. lpp. Direktīvā jaunākie grozījumi izdarīti ar Direktīvu 93/68/EEK (OV L 220, 30.8.1993., 1. lpp.). -------------------------------------------------- I PIELIKUMS Atsauce uz piemērojamo saskaņoto standartu Lēmuma 2. pantā minētais saskaņotais standarts ir: "Pieslēguma prasības viseiropas apstiprinājumam, ko piešķir, analogajiem komutācijas publiskajiem telefonu tīkliem (PSTN) pieslēdzot gala iekārtas (izņemot gala iekārtas, kas nodrošina balss telefonijas pakalpojumu), kam varbūtēju tīkla adresēšanu nodrošina, izmantojot divtoņu daudzfrekvenču (DTMF) signalizēšanu." ETSI Eiropas Telekomunikāciju standartu institūts ETSI sekretariāts TBR 21: 1998. g. janvāris (bez priekšvārda) PAPILDU INFORMĀCIJA Eiropas Telekomunikāciju standartu institūts ir atzīts saskaņā ar Padomes 1983. gada 28. marta Direktīvu 83/189/EEK, ar ko nosaka procedūru informācijas sniegšanai tehnisko standartu un noteikumu jomā [1]. Iepriekš minētais saskaņotais standarts ir izstrādāts atbilstīgi pilnvarai, kas izdota saskaņā ar Direktīvas 83/189/EEK attiecīgajām procedūrām. Pilns iepriekš minētā saskaņotā standarta teksts ir atrodams pēc adreses: European Telecommunications Standards Institute 650 Route des Lucioles F-06921 Sophia Antipolis Cedex France. | | European Commission DG XIII/A/2-(BU 31, 1/7) Rue de la Loi/Wetstraat 200 B-1049 Brussels. | vai no jebkuras citas organizācijas, kas atbild par ETSI standartu nodošanu un kas norādītas sarakstā, kas atrodams tīklā Internets pēc adreses www.ispo.cec.be. [1] OV L 109, 26.4.1983., 8. lpp. -------------------------------------------------- II PIELIKUMS Paziņojuma teksts, ko ražotāji pievieno produktiem, kas apstiprināti saskaņā ar šo lēmumu "Iekārta ir apstiprināta saskaņā ar Padomes Lēmumu 98/482/EK par Viseiropas vienoto gala iekārtu pieslēgumu publiskajam komutācijas telefonu tīklam (PSTN). Tomēr sakarā ar to, ka dažādās valstīs starp atsevišķiem PSTN pastāv atšķirības, apstiprinājums pats par sevi nedod absolūtu garantiju tās sekmīgai darbībai katrā no PSTN tīkla pieslēgumpunktiem. Problēmu gadījumā vispirms sazinieties ar iekārtu piegādātāju." Piezīme: Ražotājam jānodrošina, lai pārdevējs un iekārtas lietotājs varētu iepazīties ar norādēm še iepriekš, norādot tās uz iesaiņojuma un/vai izmantošanas rokasgrāmatā vai kādā citā instrukcijā. -------------------------------------------------- III PIELIKUMS Tīklu saderības deklarācija, ko ražotājs sagatavo pārdevējam un pilnvarotajām iestādēm Šajā deklarācijā norāda tīklus, kam paredzēta iekārta, un paziņotos tīklus, ar kuriem iekārtas darbība var problemātiska. Tīklu saderības deklarācija, ko ražotājs sagatavo lietotājam Šajā deklarācijā norāda tīklus, kam iekārta ir paredzēta, un paziņotos tīklus, ar kuriem iekārta darbība var būt problemātiska. Ražotājam jāpievieno arī paziņojums, lai precizētu, kādos gadījumos tīkla saderība ir atkarīga no komutatora aparatūras un programmatūras slēdžiem. Tajā ir arī padoms lietotājam griezties pie pārdevēja, ja konstatēts, ka iekārta jāizmanto kādā citā tīklā. --------------------------------------------------